ਚਿਰਾਗ ਪਾਸਵਾਨ

ਚਿਰਾਗ ਕੁਮਾਰ ਪਾਸਵਾਨ (ਜਨਮ 31 ਅਕਤੂਬਰ 1982) ਇੱਕ ਭਾਰਤੀ ਸਿਆਸਤਦਾਨ ਅਤੇ ਸਾਬਕਾ ਅਭਿਨੇਤਾ ਹੈ ਜੋ ਜੂਨ 2024 ਤੋਂ ਫੂਡ ਪ੍ਰੋਸੈਸਿੰਗ ਉਦਯੋਗ ਦੇ 19ਵੇਂ ਮੰਤਰੀ ਵਜੋਂ ਸੇਵਾ ਨਿਭਾ ਰਿਹਾ ਹੈ, 2021 ਤੋਂ ਲੋਕ ਜਨਸ਼ਕਤੀ ਪਾਰਟੀ (ਰਾਮ ਵਿਲਾਸ) ਦਾ ਪਹਿਲਾ ਪ੍ਰਧਾਨ ਹੈ। 2019 ਤੋਂ 2021 ਤੱਕ ਲੋਕ ਜਨਸ਼ਕਤੀ ਪਾਰਟੀ ਦਾ ਪ੍ਰਧਾਨ ਅਤੇ 2024 ਤੋਂ ਹਾਜੀਪੁਰ ਲੋਕ ਸਭਾ ਹਲਕੇ ਤੋਂ ਲੋਕ ਸਭਾ ਮੈਂਬਰ ਹੈ। ਉਹ ਮਰਹੂਮ ਸੰਸਦ ਮੈਂਬਰ ਅਤੇ ਕੇਂਦਰੀ ਮੰਤਰੀ ਰਾਮ ਵਿਲਾਸ ਪਾਸਵਾਨ ਦਾ ਪੁੱਤਰ ਹੈ।

 ਸ਼ੁਰੂਆਤੀ ਜੀਵਨ ਅਤੇ ਅਦਾਕਾਰੀ ਕਰੀਅਰ 
ਉਸ ਦਾ ਜਨਮ ਸਾਬਕਾ ਕੇਂਦਰੀ ਮੰਤਰੀ ਅਤੇ ਲੋਕ ਜਨਸ਼ਕਤੀ ਪਾਰਟੀ ਦੇ ਸੰਸਥਾਪਕ ਰਾਮ ਵਿਲਾਸ ਪਾਸਵਾਨ ਅਤੇ ਅੰਮ੍ਰਿਤਸਰ ਦੀ ਇੱਕ ਪੰਜਾਬੀ ਹਿੰਦੂ ਏਅਰ ਹੋਸਟੈਸ ਰੀਨਾ ਸ਼ਰਮਾ ਦੇ ਘਰ ਹੋਇਆ ਸੀ।

ਪਾਸਵਾਨ ਨੇ ਕੰਪਿਊਟਰ ਇੰਜਨੀਅਰਿੰਗ ਵਿੱਚ ਤੀਜੇ ਸਮੈਸਟਰ ਸਮੇਂ ਕਾਲਜ ਛੱਡ ਦਿੱਤਾ ਸੀ। ਕਾਲਜ ਛੱਡਣ ਤੋਂ ਬਾਅਦ, ਉਸ ਨੇ ਇੱਕ ਹਿੰਦੀ ਫ਼ਿਲਮ ਮਿਲੇ ਨਾ ਮਿਲੇ ਹਮ (2011) ਵਿੱਚ ਕੰਮ ਕੀਤਾ।

 ਸਿਆਸੀ ਕਰੀਅਰ 
ਪਾਸਵਾਨ ਨੇ ਜਮੁਈ ਦੀ ਸੀਟ ਤੋਂ ਲੋਕ ਜਨਸ਼ਕਤੀ ਪਾਰਟੀ ਲਈ 2014 ਦੀਆਂ ਚੋਣਾਂ ਲੜੀਆਂ ਸਨ। ਉਸ ਨੇ ਰਾਸ਼ਟਰੀ ਜਨਤਾ ਦਲ ਦੇ ਸੁਧਾਂਸੂ ਸ਼ੇਖਰ ਭਾਸਕਰ ਨੂੰ 85,000 ਤੋਂ ਵੱਧ ਵੋਟਾਂ ਨਾਲ ਹਰਾ ਕੇ ਸੀਟ ਜਿੱਤੀ। ਪਾਸਵਾਨ ਨੇ 2019 ਦੀਆਂ ਚੋਣਾਂ ਵਿੱਚ ਆਪਣੀ ਸੀਟ ਬਰਕਰਾਰ ਰੱਖੀ, ਕੁੱਲ 528,771 ਵੋਟਾਂ ਹਾਸਲ ਕੀਤੀਆਂ ਅਤੇ ਭੂਦੇਓ ਚੌਧਰੀ ਨੂੰ ਹਰਾਇਆ।

ਪਾਸਵਾਨ ਚਿਰਾਗ ਕਾ ਰੋਜ਼ਗਾਰ ਨਾਮਕ ਇੱਕ NGO ਦਾ ਮਾਲਕ ਹੈ, ਜੋ ਉਸ ਦੇ ਰਾਜ ਦੇ ਬੇਰੁਜ਼ਗਾਰ ਨੌਜਵਾਨਾਂ ਨੂੰ ਨੌਕਰੀਆਂ ਪ੍ਰਦਾਨ ਕਰਨ ਲਈ ਇੱਕ ਫਾਊਂਡੇਸ਼ਨ ਹੈ।

ਪਾਸਵਾਨ 2014 ਦੀਆਂ ਭਾਰਤੀ ਆਮ ਚੋਣਾਂ ਵਿੱਚ ਬਿਹਾਰ ਦੇ ਜਮੁਈ ਹਲਕੇ ਤੋਂ 16ਵੀਂ ਲੋਕ ਸਭਾ ਦੇ ਮੈਂਬਰ ਵਜੋਂ ਚੁਣੇ ਗਏ ਸਨ, ਜਦੋਂ ਕਿ ਉਨ੍ਹਾਂ ਦੇ ਪਿਤਾ ਲੋਕ ਜਨਸ਼ਕਤੀ ਪਾਰਟੀ ਰਾਹੀਂ ਹਾਜੀਪੁਰ ਹਲਕੇ ਤੋਂ ਜਿੱਤੇ ਸਨ।

27 ਫਰਵਰੀ 2021 ਨੂੰ, ਪਾਸਵਾਨ ਨੇ ਅਯੁੱਧਿਆ ਵਿੱਚ ਰਾਮ ਮੰਦਰ ਦੀ ਉਸਾਰੀ ਲਈ  ਲੱਖ ਦਾਨ ਕੀਤੇ।

14 ਜੂਨ 2021 ਨੂੰ, ਚਿਰਾਗ ਨੂੰ ਉਸ ਦੇ ਚਾਚਾ ਪਸ਼ੂਪਤੀ ਕੁਮਾਰ ਪਾਰਸ ਦੁਆਰਾ ਐਲਜੇਪੀ ਦੇ ਲੋਕ ਸਭਾ ਨੇਤਾ ਵਜੋਂ ਬਦਲ ਦਿੱਤਾ ਗਿਆ ਸੀ। ਇੱਕ ਦਿਨ ਬਾਅਦ, ਚਿਰਾਗ ਨੇ ਆਪਣੇ ਚਾਚਾ ਪਸ਼ੂਪਤੀ ਕੁਮਾਰ ਪਾਰਸ ਅਤੇ ਚਚੇਰੇ ਭਰਾ ਪ੍ਰਿੰਸ ਰਾਜ ਸਮੇਤ 5 ਸੰਸਦ ਮੈਂਬਰਾਂ ਨੂੰ ਪਾਰਟੀ ਵਿਰੋਧੀ ਗਤੀਵਿਧੀਆਂ ਲਈ ਕੱਢ ਦਿੱਤਾ।

10 ਜੂਨ 2024 ਨੂੰ, ਚਿਰਾਗ ਨੂੰ ਭਾਜਪਾ ਸਰਕਾਰ ਦੇ ਅਧੀਨ ਭਾਰਤ ਵਿੱਚ ਫੂਡ ਪ੍ਰੋਸੈਸਿੰਗ ਲਈ ਕੇਂਦਰੀ ਕੈਬਨਿਟ ਮੰਤਰੀ ਵਜੋਂ ਨਾਮਜ਼ਦ ਕੀਤਾ ਗਿਆ ਸੀ।

 ਚੋਣ ਪ੍ਰਦਰਸ਼ਨ 
ਸਾਲ ਚੋਣ ਖੇਤਰ ਪਾਰਟੀ ਨਤੀਜਾ % ਵੋਟ ±% 2024 ਹਾਜੀਪੁਰ ਜਿੱਤਿਆ 53.3 -2.46 2019 ਜਮੂਈ ਜਿੱਤਿਆ 55.76 +18.97 2014 ਜਮੂਈਜਿੱਤਿਆ 36.79

 ਫ਼ਿਲਮੋਗ੍ਰਾਫੀ 

 2011 ਮਿਲੇ ਨਾ ਮਿਲੇ ਹਮ

 ਅਵਾਰਡ 
ਸਾਲ ਅਵਾਰਡ ਸ਼੍ਰੇਣੀ ਫਿਲਮ ਵਿੱਚ 2012 ਸਟਾਰਡਸਟ ਅਵਾਰਡ ਕੱਲ ਦਾ ਸੁਪਰਸਟਾਰ - ਮਰਦ ਮਿਲੇ ਨਾ ਮਿਲੇ ਹਮ ॥ਨਾਮਜ਼ਦ

 ਇਹ ਵੀ ਦੇਖੋ 
 ਲੋਕ ਜਨਸ਼ਕਤੀ ਪਾਰਟੀ

 ਹਵਾਲੇ 

 ਬਾਹਰੀ ਲਿੰਕ 

ਸ਼੍ਰੇਣੀ:ਭਾਰਤ ਦੇ ਸੰਸਦ ਮੈਂਬਰ 2024–2029
ਸ਼੍ਰੇਣੀ:ਭਾਰਤ ਦੇ ਸੰਸਦ ਮੈਂਬਰ 2019–2024
ਸ਼੍ਰੇਣੀ:ਜਨਮ 1982
ਸ਼੍ਰੇਣੀ:ਭਾਰਤ ਦੇ ਸੰਸਦ ਮੈਂਬਰ 2014–2019
ਸ਼੍ਰੇਣੀ:ਜ਼ਿੰਦਾ ਲੋਕ